section_heading: Nagrade
paragraph_text: Nagrađivana je brojnim nagradama među kojima su i nagrade na 17. Marulićevim danima u Splitu 2007. za najbolju predstavu u cjelini, zatim posebnu nagradu ocjenjivačkog suda za dramski materijal Nataši Rajković i Bobi Jelčić i Marul za glumačka ostvarenja Kseniji Marinković i Nikši Butjeru. Na 14. Međunarodnom festivalu malih scena u Rijeci 2007. Ksenija Marinković osvojiila je nagradu za najbolju žensku ulogu, dok su Nataša Rajković i Bobo Jelčić dobili nagradu Veljko Maričić za najbolju dramaturgiju. Ksenija Marinković je 2007. osvojila Vjesnikovu nagradu "Dubravko Dujšin", dok su na 31. Danima satire 2007. Nataša Rajković i Bobo Jelčić osvojili nagradu Zlatni smijeh za najbolji tekst a Nikša Butijer osvojio je glumačku nagradu, kao i nagradu Orlando na Dubrovačkim ljetnim igrama 2007.